# Conselleria d'Educació, Cultura i Esport de la Generalitat Valenciana

La Conselleria d'Educació, Cultura i Esport ha estat una conselleria o departament del Consell de la Generalitat Valenciana amb les competències d'educació, formació professional reglada, cultura i promoció cultural, política lingüística i esport. En l'actualitat (des de l'XI Legislatura) es troba separada entre les conselleries d'Educació, Universitats i Ocupació i la de Cultura i Esport.

## Històric de competències

Les competències d'aquesta conselleria han estat distribuïdes de distinta manera als successius governs tot i que Educació i Cultura han estat majoritàriament unides a una mateixa conselleria, sumant en alguns moments competències com la de Ciència. Les polítiques educatives i culturals han comptat amb conselleries pròpies en moments molt puntuals de l'etapa preautonòmica (de 1978 a 1979 i de 1981 a 1982) i de la III Legislatura (de 1993 a 1995). També estigueren adscrites a departaments diferents del Consell durant el període del 2007 a 2011 amb la Conselleria de Cultura i Esport per una banda i la d'Educació per l'altra, i durant el periòde del 2011 a 2012 en què es va mantindre la conselleria d'Educació (assumí també les polítiques en foment de l'ocupació) separada d'una conselleria específica de Turísme, Cultura i Esport.
Pel que fa a les competències en ciència, universitat i investigació, han estat vinculades a Educació generalment, a excepció dels diferents moments en què s'han creat departaments expressament per a la gestió d'aquestes polítiques com durant els períodes 2004-2007 o 2019-2023.

## Estructura orgànica

L'estructura organitzativa de la conselleria a la X Legislatura (2019-) és la següent:
* Secretaria Autonòmica d'Educació i Formació Professional
** Direcció General d'Innovació Educativa i Ordenació
** Direcció General de Centres Docents
** Direcció General de Personal Docent
** Direcció General de Formació Professional i Ensenyament de Règim Especial
** Direcció General d'Inclusió Educativa
** Direcció General de Política Lingüística i Gestió del Multilingüisme
** Direcció General d'Infraestructures Educatives
* Secretaria Autonòmica de Cultura i Esport
** Direcció General de Cultura i Patrimoni
** Direcció General d'Esport
* Sotssecretaria

## Llista de conselleres i consellers

| # | Legislatura | Nom | Inici mandat | Fi mandat | Partit polític |
| 1 | Preautonomia | José Luis Barceló Rodríguez Conseller d'Educació i Ciència | 10 d'abril de 1978 | 30 de juny de 1979 | UCD |
| 1 | Preautonomia | José Vicente Beviá Pastor Conseller de Cultura | 10 d'abril de 1978 | 30 de juny de 1979 | PSPV |
| 2 | Preautonomia | Josep Peris Soler | 30 de juny de 1979 | 15 de setembre de 1981 | UCD |
| 3 | Preautonomia | Amparo Cabanes Pecourt Consellera d'Educació | 15 de setembre de 1981 | 1 de desembre de 1982 | UCD |
| 3 | Preautonomia | Ciprià Ciscar i Casaban Conseller de Cultura | 15 de setembre de 1981 | 1 de desembre de 1982 | PSPV |
| Conselleria de Cultura, Educació i Ciència |||||||
| 3 | Preautonomia, I i II | Ciprià Ciscar i Casaban | 1 de desembre de 1982 | 19 de setembre de 1989 | PSPV |
| 4 | II | Antoni Escarré Esteve | 19 de setembre de 1989 | 16 de juliol de 1991 | PSPV |
| 5 | III | Andreu López Blasco | 16 de juliol de 1991 | 12 de juliol de 1993 | PSPV |
| 6 | III | Joan Romero González Conseller d'Educació i Ciència | 12 de juliol de 1993 | 6 de juliol de 1995 | PSPV |
| 6 | III | Pilar Pedraza Martínez Consellera de Cultura | 12 de juliol de 1993 | 6 de juliol de 1995 | PSPV |
| 7 | IV | Fernando Villalonga Campos | 6 de juliol de 1995 | 7 de maig de 1996 | PP |
| 8 | IV | Marcela Miró Pérez | 7 de maig de 1996 | 24 de febrer de 1997 | PP |
| 9 | IV | Francisco Camps Ortiz | 24 de febrer de 1997 | 23 de gener de 1999 | PP |
| 10 | IV i V | Manuel Tarancón Fandos | 23 de gener de 1999 | 21 de juny de 2003 | PP |
| Conselleria de Cultura, Educació i Esport (2003-2007) ||||||||
| 11 | VI | Esteban González Pons | 21 de juny de 2003 | 27 d'agost de 2004 | PP |
| 12 | VI | Alejandro Font de Mora Turón | 27 d'agost de 2004 | 29 de juny de 2007 | PP |
| 12 | VII | Alejandro Font de Mora Turón Conseller d'Educació | 29 de juny de 2007 | 22 de juny de 2011 | PP |
| 13 | VII | Trinidad Miró Mira Consellera de Cultura i Esport | 29 de juny de 2007 | 22 de juny de 2011 | PP |
| 14 | VIII | José Ciscar Bolufer Conseller d'Educació, Formació i Ocupació | 22 de juny de 2011 | 2 de gener de 2012 | PP |
| 14 | VIII | Dolores Johnson Sastre Consellera de Turisme, Cultura i Esport | 22 de juny de 2011 | 2 de gener de 2012 | PP |
| Conselleria d'Educació, Cultura i Esport (2012-2023) ||||||||
| 15 | VIII | Maria José Català Verdet | 10 de desembre de 2011 | 30 juny de 2015 | PP |
| 16 | IX i X | Vicent Marzà i Ibáñez | 30 juny de 2015 | 13 maig de 2022 | Compromís |
| 17 | X | Raquel Tamarit i Iranzo | 14 maig de 2022 | 18 juliol de 2023 | Compromís |
| Conselleria d'Educació, Universitats i Ocupació (2023- ) ||||||||
| 18 | XI | Vicente Barrera Simó Conseller de Cultura i Esport | 18 juliol de 2023 | 11 juliol de 2024 | Vox |
| 18 | XI | José Antonio Rovira Jover Conseller d'Educació, Universitats i Ocupació | 18 juliol de 2023 | Actualitat | PP |
* ↑ Incorpora les competències en matèria de Cultura, anteriorment a la Conselleria de Cultura i Esport, amb la remodelació del Consell efectuada el 2024.

## Vegeu també

* Conselleries de la Generalitat Valenciana
* Conselleria d'Educació de la Generalitat Valenciana
* Conselleria de Cultura de la Generalitat Valenciana
* Conselleria d'Educació, Formació i Ocupació de la Generalitat Valenciana
* Conselleria de Turisme, Cultura i Esport de la Generalitat Valenciana
* Conselleria d'Educació i Cultura de la Generalitat Valenciana
* Conselleria d'Empresa Universitat i Ciència de la Generalitat Valenciana
* Llei d'Ús i Ensenyament del Valencià

## Referències

* 1 2 «La Generalitat: Educació, Cultura i Esport». [Consulta: 23 juliol 2021].
* ↑ Independent
* ↑ «Decret 6/2003, de 21 de juny, del president de la Generalitat, pel qual assigna la titularitat de les conselleries en què s'organitza l'administració de la Generalitat» (PDF). Diari Oficial de la Generalitat Valenciana, núm. 4528, 23-06-2003, p. 17988.
* ↑ «Decret 7/2004, de 27 d'agost, del president de la Generalitat, pel qual s'assigna la titularitat de les conselleries amb competències executives en què s'organitza l'administració de la Generalitat» (PDF). Diari Oficial de la Generalitat Valenciana, núm. 4830, 30-08-2004, p. 22075.
* ↑ «Decret 2/2006, de 29 de maig, del president de la Generalitat, pel qual assigna la titularitat de les conselleries amb competències executives en què s'organitza l'administració de la Generalitat i nomena portaveu del Consell» (PDF). Diari Oficial de la Generalitat Valenciana, núm. 5269, 30-05-2006, p. 19417.
* 1 2 «Decret 8/2007, de 28 de juny, del president de la Generalitat, pel qual nomena vicepresidents, consellers, secretari i portaveu del Consell» (PDF). Diari Oficial de la Comunitat Valenciana, núm. 5545, 29-06-2007, p. 27798.

## Enllaços externs

* Conselleria d'Educació, Cultura i Esport de la Generalitat Valenciana - Lloc web oficial